Krystyna Palmowska

Krystyna Palmowska (Varsovia, Polonia, 1948ko azaroaren 11 – Tatra Garaiak, Eslovakia, 2025eko ekainaren 15a) alpinista eta ingeniaria izan zen. 1970eko hamarkadaren  bukaeran eta 1980ko hamarkadan egin zituen alpinismo-espedizioengatik egin zen ezagun, eta Poloniako bere belaunaldiko eskalatzaile nabarmenetako bat izan zen. 1983. urtean, Palmowska Broad Peakeko gailurrera heldu zen lehen emakumea izan zen, eta, bi urte geroago, Nanga Parbateko gailurrera heldu zen emakumezkoen lehen taldeko kidea izan zen.

 Bizitza 
Palmowska Varsovian jaio zen 1948an. Jaioterriko Mendizale Klubean sartu zen 1969. urtean. Hantxe hasi zen erregularki eskalatzen emakumez soilik osatutako eskalada taldeekin, Tatra Garaietan esperientzia hartu zuen. Anna Czerwińska eskaladako kidea ezagutu ostean, bikotea ospetsua egin zen Tatretako ibilbide zailenetako batzuetara egindako igoerengatik, baita neguko igoerengatik ere.

 Nazioarteko eskalada-espedizioak 
Palmowskak 1975. urtean egin zuen lehen espedizioa Karakorum mendikatean. Urte horretan, 8.035 metroko altuera lortu zuen Gasherbrum II-an, gailurrera igotzeko saiakera zapuztu baino lehen. Bi urte geroago, 1977. urtean, Anna Czerwińskarekin batera, Cervino mendiaren iparraldeko aurpegiko emakumezkoen bigarren igoera egin zuen. Hurrengo urtean, Palmowska alpetar mendiaren neguko lehenengo igoeran hartu zuen parte.

1979. urtean, Palmowska eta Czerwińskak beste igoera bat egin zuten Rakaposhi mendira (7.788 metro). Emakumeen mendiko lehen igoera izan zen. 1980. urtean, Kanchenjungara egindako espedizio batean hartu zuen parte.

1982. urtean, Palmowska K2rako emakumezkoen espedizioko kidea izan zen, Wanda Rutkiewicz eta Czerwińskarekin batera. Palmowska 7.000 metrotara heldu zen Abruzzoen Espoloian jaitsi baino lehen. Hurrengo urtean, bere lehen zortzimilakoa, Broad Peak izenekoa, alpetar estiloko igoera batean koroatu zuen, 1983. urteko uztailaren 30ean gailurrera heldu zen lehen emakumea bihurtu zen.

1985. urtean, Nanga Parbat (8.126 metro) gainditu zuen emakumezkoen lehen espedizio-taldeko kidea izan zen. 1986. urtean, Czerwińska eta Palmowska 8.200 metrora heldu ziren K2-ko Magic Line ibilbidetik, jaitsi baino elhen.

 Ingeniari 
Alpinismoaz gain, Palmowskak ingeniaritza elektrikoan doktoretza zuen eta ingeniari gisa lan egiten zuen. 

 Heriotza 
Palmowska 2025eko ekainaren 15ean hil zen, Wyclonia Przybylińska pasabidean, Tatra Garaietan, Eslovakian. Gorpua egun bat geroago aurkitu zuten, Piarżysta haranean, Koprowy Wierchetik hurbil. 76 urte zituela.

 Argitaratutako lanak 

 Zaklty w górski kamień liburua kaleratu zuen, alpinismoari, adiskidetasunari eta mendiekiko grinari buruzko .

 Erreferentziak 

 Kanpo estekak 

Kategoria:Poloniako alpinistak
Kategoria:Emakume alpinistak
Kategoria:Mendizaletasun edo alpinismoan hildakoak
Kategoria:Emakume ingeniariak